Aeroportul Internațional Henri Coandă București

Aeroportul Internațional Henri Coandă [Cod aeroport|OTP|LROP] este cel mai mare aeroport din România și unul dintre cele două aeroporturi importante din București (celălalt este Aeroportul Internațional București Băneasa - Aurel Vlaicu din cartierul Băneasa). Aeroportul Henri Coandă este situat în afara zonei urbane a Bucureștiului, în orașul Otopeni, județul Ilfov. În anul 2013 prin Aeroportul Henri Coandă București au tranzitat 7.643.467 de pasageri. Numele aeroportului a fost schimbat în mai 2004, până atunci el numindu-se Aeroportul Internațional Otopeni.